Ilorienito

Ilorienito ni kata ya Wilaya ya Longido katika Mkoa wa Arusha, Tanzania, yenye postikodi namba 23515. Sehemu kubwa ya kata ipo juu ya Mlima Kitumbeine hivyo hali ya hewa hufaa sana kwa kilimo na ufugaji. 
Kata ina misitu karibu na kilele cha mlima huo. 

Vijiji vipo 3, ambavyo ni Losirwa, Iloirienito na Nadaare. 

Katika sensa ya mwaka 2022 wakazi walihesabiwa 6,932 https://www.nbs.go.tz. Wakati wa sensa iliyofanyika mwaka wa 2012, kata ilikuwa na wakazi wapatao 5,571  walioishi humo. 

Wakazi wa kata ya Iloirienito hujishughulisha na ufugaji na kilimo mlimani. Wanyama wafugwao ni pamoja na ng'ombe, mbuzi, kondoo na punda. 

Mazao yanayolimwa ni: maharagwe, mahindi, viazi, maboga na mboga za majani. 

Kuna shule 4 za msingi na zahanati 3. 

Huduma ya usafiri ni hafifu na wakazi wengi hutembea zaidi kwa miguu.   

Marejeo



Jamii:Wilaya ya Longido 
Jamii:kata za Mkoa wa Arusha